Retningslinjer for publisering av foto og film i NU

I ei tid der mykje og det meste blir delt vidare, ønsker NU å sette søkelys på dei reglane som gjeld for publisering og vidareformidling av bilde og film til medlemmane våre.

Det er alltid god skikk å spørje om lov til å ta bilde. Både barn, unge og vaksne bør bli respektert og har rett til personvern. For dei som t.d. bur på hemmeleg adresse eller har andre grunnar som kanskje ikkje er kjent for alle, kan det vere svært alvorleg at bilde og film blir delt utan samtykke.

**Kva er eit samtykke?**

Eit samtykke skal vere frivillig, spesifikt, informert og utan tvil for å vere gyldig. I denne samanhengen betyr det at medlemmane

* ikkje skal føle seg pressa (t.d. med ei felles handsopprekning)
* skal vite nøyaktig kva dei seier ja til (Kva er bildet av, og kvar skal det bli delt?)
* skal vite korleis bilde blir behandla vidare (Blir dei lagra? Kven skal ha tilgang?)
* skal gi eit tydeleg svar (t.d. aktivt hake av for eit ja)

Det er ikkje eit krav, men ein fordel å ha eit skriftleg samtykke.

Kjelde: <https://www.datatilsynet.no/personvern-pa-ulike-omrader/skole-barn-unge/bilder-av-barn-pa-nett/?id=12216>

**Retningslinjer**

1. Innhent alltid samtykke frå dei som er avbilda. Er personen som er avbilda, under 15 år, må både barnet og dei føresette samtykke. Om barnet seier nei til å publisere bilde eller film, skal det overstyre ønsket til føresette.
2. Innhent alltid samtykke frå fotografen som har teke bildet, og sørg for riktig fotokreditering.
3. Ver medviten om i kva situasjonar det blir teke bilde eller film. Ver varsam med å ta bilde av nakne eller lettkledde personar. Dette gjeld særleg barn.
4. Regelen om samtykke gjeld òg for bilde eller filmar som blir lagt ut i ei lukka gruppe, t.d. på Facebook.
5. Blir eit samtykke trekt tilbake, skal bilde og filmar bli sletta.

Retningslinjer er basert på krav frå personopplysningslova og åndsverklova.

Lenker:

<https://lovdata.no/dokument/NL/lov/2018-06-15-38?q=personopplysningsloven>

<https://lovdata.no/dokument/NL/lov/2018-06-15-40?q=åndsverklova>

*Døme på samtykkeskjema finn du her / er vedlagt.   
Døme på avtale med fotograf finn du her / er vedlagt.*